ΓΡΑΠΤΗ ΕΡΩΤΗΣΗ E-0222/98

υποβολή: Markus Ferber (PPE) προς την Επιτροπή

(13 Φεβρουαρίου 1998)

Θέμα: Ενισχύσεις της ΕΕ προς τη Βαυαρική Σουαβία από το Κοινωνικό και Περιφερειακό Ταμείο

Ζητείται από την Επιτροπή να απαντήσει στα ακόλουθα ερωτήματα όσον αφορά τις οικονομικές και περιφερειακές ενισχύσεις της ΕΕ προς τη διοικητική περιφέρεια της Βαυαρικής Σουαβίας (Bayerisch-Schwaben):

1. Ποιό ήταν το ύψος των διαρθρωτικών πιστώσεων της ΕΕ που έρρευσαν κατά το έτος 1997 προς την ανωτέρω περιοχή και ποιά ήταν ειδικότερα η κατανομή τους ανά ταμεία και κοινοτικές πρωτοβουλίες;

2. Ποιό ήταν το ύψος του ποσού που διατέθηκε για τον τομέα της γεωργίας;

3. Πόσες θέσεις εργασίας δημιουργήθηκαν το 1997 στην περιοχή της Βαυαρικής Σουαβίας με τη βοήθεια των οικονομικών και περιφερειακών ενισχύσεων της ΕΕ;

4. Ποιό ήταν το ύψος των διαρθρωτικών πιστώσεων της ΕΕ που έρρευσαν κατά το έτος 1997 προς αντίστοιχες περιοχές άλλων κρατών μελών της ΕΕ;

5. Πόσες θέσεις εργασίας δημιουργήθηκαν το 1997 σε αντίστοιχες περιοχές άλλων κρατών μελών της ΕΕ με τη βοήθεια των οικονομικών και περιφερειακών ενισχύσεων της ΕΕ;

Συμπληρωματική απάντηση

του κ. Santer εξ ονόματος της Επιτροπής

(22 Ιουνίου 1998)

Η Επιτροπή δεν είναι σε θέση να χορηγήσει τις αιτούμενες πληροφορίες σε τόσο ακριβές γεωγραφικό επίπεδο. Εντούτοις, για ορισμένες πολιτικές όπως οι διαρθρωτικές πολιτικές, διατίθενται πληροφορίες από τις περιφερειακές διοικήσεις.

Ορισμένα μέρη του Regierungsbezirk της Σουαβίας (Landkreise Aichach-Friedberg μείον τις πόλεις Aichach και Friedberg, Oberallgδu μείον η πόλη Sonthofen και Donau-Ries εν μέρει) είναι επιλέξιμες για την περίοδο 1994-1999 βάσει του στόχου 5β που αποσκοπεί στην ανάπτυξη και τη διαρθρωτική προσαρμογή των αγροτικών ζωνών. Το ενιαίο έγγραφο προγραμματισμού (DOCUP) για τις βαυαρικές περιφέρειες που καλύπτονται από τον στόχο 5β εγκρίθηκε στις 23 Δεκεμβρίου 1994. Η συνολική συνεισφορά των τριών διαρθρωτικών ταμείων ανέρχεται σε 571,95 εκατ. ECU, εκ των οποίων 211,62 εκατ. ECU από το Ευρωπαϊκό Ταμείο Περιφερειακής Ανάπτυξης (ΕΤΠΑ), 120,11 εκατ. ECU από το Ευρωπαϊκό Κοινωνικό Ταμείο (ΕΚΤ) και 240,22 εκατ. ECU από το Ευρωπαϊκό Γεωργικό Ταμείο Προσανατολισμού και Εγγυήσεων - τμήμα προσανατολισμού (ΕΓΤΠΕ).

>ΘΕΣΗ ΠΙΝΑΚΑ>

Η Επιτροπή δεν διαθέτει πληροφορίες σχετικά με τον τρόπο με τον οποίο ένα βαυαρικό Regierungsbezirk χρησιμοποιεί τη συνεισφορά του Ευρωπαϊκού Κοινωνικού Ταμείου και, κατά συνέπεια, με το αποτέλεσμα της ενίσχυσης αυτής στην αγορά εργασίας. Άρα η σύγκριση ανάμεσα σε ανάλογες περιφέρειες δεν είναι δυνατή. Στη Βαυαρία, το Επιχειρησιακό Πρόγραμμα του στόχου 3 προβλέπει συμμετοχή του ΕΚΤ ύψους 56,49 εκατ. ECU (1994-1999). Για τον στόχο 5β, η συμμετοχή του ΕΚΤ ανέρχεται σε 117, 65 εκατ. ECU.

Η διαχείριση του ενιαίου εγγράφου προγραμματισμού για τον στόχο 4 καθώς και του Επιχειρησιακού Προγράμματος του Bundesanstalt fόr Arbeit (Ομοσπονδιακού Οργανισμού Απασχόλησης) γίνεται σε εθνικό επίπεδο ή από τον ίδιο τον Οργανισμό. Όσον αφορά το Regierungsbezirk της Σουαβίας, τα κεφάλαια του βαυαρικού προγράμματος υποστήριξης για τους στόχους 3, 4 και 5β καθώς και του προγράμματος υποστήριξης για τον στόχο 3 του Ομοσπονδιακού Οργανισμού Απασχόλησης, κατά κανόνα, συνυπολογίζονται. Το βαυαρικό Staatsministerium fόr Arbeit und Sozialordnung, Familie, Frauen und Gesundheit (Υπουργείο Εργασίας, Κοινωνικών Υποθέσεων, Οικογένειας, Γυναίκας και Υγείας) μπορεί, ενδεχομένως, να δώσει πληροφορίες σχετικά με τη χρήση, σε περιφερειακό επίπεδο, της συνεισφοράς που καταβλήθηκε στο Land της Βαυαρίας από το ΕΚΤ. Το εν λόγω Υπουργείο και το Bundesanstalt fόr Arbeit είναι αρμόδια για την καταβολή της συνεισφοράς του ΕΚΤ.

Η συνολική συνεισφορά των τριών διαρθρωτικών ταμείων ανέρχεται σε 571,95 εκατ. ECU εκ των οποίων 211,62 εκατ. ECU προέρχονται από το ΕΤΠΑ. Από αυτά είχαν πληρωθεί, στις 31 Δεκεμβρίου 1997, 88 εκατ. ECU (ποσοστό 42 % περίπου).

Οι ίδιες πόλεις και Landkreise του Regierungsbezirk της Σουαβίας είναι επιλέξιμες για το πρόγραμμα κοινοτικής πρωτοβουλίας (ΠΚΠ) Leader II, χρηματοδοτούμενο με 43,05 εκατ. ECU, εκ των οποίων 12,09 εκατ. ECU από το ΕΤΠΑ, για τη δημιουργία συνδέσεων μεταξύ ενεργειών ανάπτυξης της αγροτικής οικονομίας. Ορισμένες πόλεις και τομείς όπως η πόλη Kempten και το Landkreis Unterallgδu είναι δικαιούχοι του ΠΚΠ Konver II, που χρηματοδοτείται με 17,3 εκατ. ECU (ΕΤΠΑ), εκ των οποίων 8,45 εκατ. ECU έχουν ήδη εγκριθεί και διατεθεί, υπέρ της μετατροπής των πολεμικών βιομηχανιών. To Landkreis Oberallgδu δικαιούται το ΠΚΠ REΤEX, χρηματοδότησης ύψους 9,8 εκατ. ECU (ΕΤΠΑ), υπέρ των περιφερειών που εξαρτώνται σε μεγάλο βαθμό από τον τομέα των κλωστοϋφαντουργικών και των ειδών ένδυσης. Εξάλλου, τα επιλέξιμα μέρη του Regierungsbezirk είναι δικαιούχα του ΠΚΠ ΜΜΕ, χρηματοδότησης ύψους 6,97 εκατ. ECU (ΕΤΠΑ), για την προσαρμογή των μικρομεσαίων επιχειρήσεων στην ενιαία αγορά. Τέλος, οι πόλεις και Landkreise του Regierungsbezirk που βρίσκονται κατά μήκος των γερμανοαυστριακών συνόρων δικαιούνται το ΠΚΠ Interreg II Βαυαρία/Αυστρία, χρηματοδότησης ύψους 24,6 εκατ. ECU (ΕΤΠΑ/ΕΚΤ), υπέρ της ανάπτυξης των παραμεθόριων περιφερειών και τη διασυνοριακή συνεργασία.

Όσον αφορά το Ευρωπαϊκό Ταμείο Προσανατολισμού και Εγγυήσεων - τμήμα εγγυήσεων, καθώς η συνεισφορά των κοινοτικών διαρθρωτικών ταμείων "θεωρείται ως συμπλήρωμα ή συμβολή στις αντίστοιχες δράσεις των κρατών μελών" (βλέπε άρθρο 4 του κανονισμού (ΕΟΚ) 2081/93(1)) και ότι συνήθως καταβάλλεται σε επιχειρησιακά προγράμματα που έχουν θεσπιστεί στο πλαίσιο ενός Land, η Επιτροπή δεν είναι αυτή τη στιγμή σε θέση να απαντήσει στις ερωτήσεις που τέθηκαν. Εντούτοις, όσον αφορά τον στόχο 5β, 243,33 εκατ. ECU διατέθηκαν στην περιφέρεια.

Για να καταστεί δυνατή η επαφή με τις περιφέρειες που αναφέρονται στα σημεία 4 και 5 της γραπτής απάντησης, το Αξιότιμο Μέλος του Κοινοβουλίου παρακαλείται να διευκρινίσει τι εννοεί λέγοντας "συγκρίσιμες περιοχές".

Κοινοτική ενίσχυση ύψους 14.000 ECU καταβλήθηκε στο πλαίσιο του χρηματοδοτικού μέσου προσανατολισμού της αλιείας (ΧΜΠΑ) κατά τη διάρκεια του έτους 1997. Η ενίσχυση αυτή συνέβαλε στη διατήρηση της απασχόλησης στον τομέα της αλιείας και της υδατοκαλλιέργειας.

(1) EE L 193 της 31ης Ιουλίου 1993.